

**REPUBLIKA HRVATSKA**

**KARLOVAČKA ŽUPANIJA**

**OPĆINA PLAŠKI**

**OPĆINSKI NAČELNIK**

**KLASA: 112-03/25-01/013**

**URBROJ: 2133-14-02/01-25-1**

**Plaški, 29. kolovoz 2025.**

Na temelju članka 10. i 12. Zakona o radu („Narodne novine“, broj 93/14, 127/17, 98/19, 151/22, 46/23 i 64/23) i članka 53. Statuta Općine Plaški („Glasnik Karlovačke županije“, broj 41/23), općinski načelnik Općine Plaški dana 29. kolovoza 2025. godine raspisuje:

## **O G L A S**

**za prijam u radni odnos na određeno vrijeme, puno radno vrijeme**

**na projektu „ZAŽELI za Plaški“ u Općini Plaški**

**Radno mjesto: Asistent na projektu**

* jedan izvršitelj na određeno vrijeme s punim radnim vremenom radi obavljanja privremenih poslova na području Općine Plaški.

**Posebni uvjeti za prijam u službu:**

* srednja stručna sprema tehničke struke
* vozačka dozvola B kategorije

**Opis poslova na određeno vrijeme:**

* prevozi i snabdijeva krajnje korisnike, vrši sitne popravke, na usluzi je zaposlenim ženama kao i osobama iz projektnog tima,
* upravlja službenim vozilom radi mobilnosti, ekonomičnosti, svrhovitosti i efikasnosti kako zaposlenih žena tako i radi korisnika,
* održava službeno vozilo, vodi službenu dokumentaciju (putni nalozi, potrošnja goriva, registracija, redovito održavanje).

Na Oglas se mogu javiti osobe oba spola, a izrazi koji se koriste u ovom dokumentu u muškom rodu upotrijebljeni su neutralno i odnose se i na ženske i muške osobe.

Radni odnos se zasniva na određeno vrijeme do isteka ugovorenog trajanja projekta s punim radnim vremenom uz probni rad od 3 mjeseca.

Pored gore navedenih posebnih uvjeta, kandidati moraju ispunjavati i opće uvjete za prijam u službu, hrvatsko državljanstvo, punoljetnost, zdravstvena sposobnost za obavljanje radnog mjesta na koje se kandidat prima.

Ako kandidat ostvaruje pravo prednosti pri zapošljavanju prema posebnom zakonu, može u prijavi na Oglas pozvati se na to pravo te priložiti odgovarajuće dokumente propisane zakonom kao dokaz o ispunjavanju traženih uvjeta i u tom slučaju takav kandidat ima prednost u odnosu na ostale kandidate samo pod istim, odnosno jednakim uvjetima.

**Uz prijavu na Oglas nužno je priložiti slijedeće:**

* potpisani obrazac prijave za posao,
* životopis (uz obveznu naznaku kontakt broja),
* dokaz o hrvatskom državljanstvu (preslika važeće osobne iskaznice, domovnice ili važeće putovnice),
* dokaz o stečenoj stručnoj spremi (preslika diplome),
* dokaz o radnom stažu (elektronički zapis o podacima evidentiranim u bazi podataka Hrvatskog zavoda za mirovinsko osiguranje),
* uvjerenje nadležnog suda da se protiv kandidata ne vodi kazneni postupak, odnosno da na snazi nije pravomoćna kaznena presuda (ne starije od 3 mjeseca),
* vlastoručno potpisana izjava kandidata kako je suglasan sa korištenjem i obradom podataka u svrhu provedbe postupka po objavljenom Oglasu,
* preslika vozačke dozvole.

U prijavi na Oglas (prijavni obrazac) navode se osobni podaci podnositelja prijave (ime i prezime, OIB, datum i mjesto rođenja, adresa, i vlastoručni potpis) te se prijavi prilažu svi prilozi gore navedeni.

Nepotpune i nepravodobne prijave neće se uzimati u postupak razmatranja što znači kako prijavitelji-kandidati koji ne podnesu potpunu (urednu) i pravodobnu prijavu, dakle ne ispunjavaju formalne uvjete po Oglasu, neće se uzimati kao prijavitelji-kandidati prijavljeni na

Oglas i o istom će biti obaviješteni pisanim putem.

Uvjerenje o zdravstvenoj sposobnosti dostavlja odabrani kandidat nakon obavijesti o odabiru, izboru, a prije potpisivanja ugovora.

Prijave na Oglas s dokazima o ispunjavanju uvjeta kandidati dostavljaju osobno ili poštom na adresu:

OPĆINA PLAŠKI,

143. domobranske pukovnije 16,

47304 PLAŠKI,

s naznakom:

„Prijava na Oglas-prijam u radni odnos na određeno vrijeme, puno radno vrijeme“

Dokumentaciju je potrebno dostaviti zaključno s **08. rujan 2025. godine.**

O rezultatima izbora kandidati će biti obaviješteni u zakonskom roku.

|  |
| --- |
| **Pero Damjanović** |

**OPĆINSKI NAČELNIK**

**Pero Damjanović**